Mîsyonê NYyî yê Lîbya MANULî hêrişê vera sîvîlanê Trablusî şermezar kerd. Eşkerayîye de xebitnayîşê mayînan ê antîpersonelan ê tay taxanê şaristanî de pê ziwanêkî pîtî ame şermezarkerdene. Eşkerayîye de ame vatene ke heremanê Eyn Zara û Silehedînî de mayînê ke keyeyê sivîlan de yê yan zî nêzdîyê keyeyê înan de yê bîyî sebebê merg û birîndaranê sivîlan.
Hukmatê Trablusî îdîa keno ke dormeyê paytextî de pê destê hêzanê Hafterî mayînê Rûsya keyeyan de ameyî cakerdene.
